**J E G Y Z Ő K Ö N Y V**

a Lendva Községi Magyar Nemzeti Önkormányzati Közösség Tanácsának a 6. rendkívüli üléséről, amelyet 2022. február 17-én, csütörtökön tartott meg Lendván, Lendva Község székhelyén (Fő utca 20.).

Az ülésen személyesen a következő tanácstagok volt jelen: **Bacsi Zsuzsanna, dr. Bence Lajos, Horváth Ferenc, Horvat Tomi, Lebar Teodor, Magyar Janez, Šimon Monika, és Vida Törnár Judit.**

Igazoltan hiányoztak: **dr. Halász Albert, Požonec Robert dr. med., Sobočan Gabriela, Farics Dorisz.**

Az ülésen továbbá személyesen jelen voltak: **Feher Horváth Alexandra**, **Sabo Gerenčer Monika** (az LKMNÖK munkatársai) és a sajtó képviselői (Fehér Ilona – MMR, Lőrincz Évi – Hidak-Mostovi, Tomka Tibor – Népújság).

Az ülést **Vida Törnár Judit**, az LKMNÖK Tanácsának elnöke vezette.

A javasolt napirend a következő volt:

1. A határozatképesség megállapítása.
2. A napirend meghatározása.
3. Határozati javaslat a KKC Lendava – LKKK közintézet igazgatójának megbízatása lejárta előtti felmentéséről szóló határozathoz való hozzájárulásáról.
4. Különfélék.

**1. A határozatképesség megállapítása.**

**Vida Törnár Judit** köszöntötte a jelenlévőket, majd megállapította, hogy az LKMNÖK Tanácsának a 6. rendkívüli ülése határozatképes, az ülésen ugyanis nyolc tanácstag volt jelen.

**2. A napirend meghatározása.**

Az **elnök** ismertette a tanácstagokkal a javasolt napirendet, majd vitára bocsátotta azt. Mivel vita nem alakult ki, a napirendet elfogadásra javasolta.

***168. sz. határozat***

***Az LKMNÖK Tanácsa elfogadja a 6. rendkívüli ülése napirendjét.***

***Sklep št. 168***

***Svet MSNSOL sprejme dnevni red 6. izredne seje.***

Nyolc tanácstag szavazott. A határozat mellett nyolc tanácstag szavazott. A határozatot a Tanács egyhangúlag elfogadta.

**3. Határozati javaslat a KKC Lendava – LKKK közintézet igazgatójának megbízatása lejárta előtti felmentéséről szóló határozathoz való hozzájárulásáról**

Az elnök tájékoztatta a jelenlévőket, hogy az LKKK közintézet igazgatójának a megbízatása előtti felmentéséről szóló határozathoz való hozzájárulás iránti kérelmet a Községi Igazgatóságból juttatta el az LKMNÖK-hoz. A Lendvai Könyvtár és Kulturális Központ közintézet és a közintézet Tanácsa közötti együttműködés hiánya miatt Lendva Község a közintézet alapítójaként adminisztratív segítséget nyújt az intézet tanácsának. Az ülésanyagok tartalmazták azon tényeket és indokokat, amelyek az igazgató megbízatása lejárta előtti felmentését igazolják. Ebből a célból az LKMNÖK-nak társalapítóként véleményeznie kell az igazgató felmentéséről szóló határozatot.

Az elnök a titkos szavazást javasolt.

***169. sz. határozat***

***Az LKMNÖK Tanácsa a 3. napirendi pontnál titkos szavazást bonyolít le.***

***Sklep št. 169***

***Svet MSNSOL pri 3. točki dnevnega reda izvede tajno glasovanje.***

A határozat mellett hat tanácstag szavazott. Egy tanácstag (Magyar Janez) nem szavazott, egy tanácstag pedig a titkos szavazás ellen szavazott.

A titkos szavazás lebonyolításához a Tanács kinevezte a titkos szavazás lebonyolításáért felelős bizottság tagjait.

***170. sz. határozat***

***Az LKMNÖK Tanácsa a 6. rendkívüli ülésén kinevezi a titkos szavazás lebonyolításáért felelős bizottság elnökét (Horvat Tomi), valamint két tagját (Sabo Gerenčer Monika és Bači Zsuzsanna).***

***Sklep št. 170***

***Svet MSNSOL na 6. izredni seji imenuje predsednika (Tomi Horvat) in članici (Monika Sabo Gerenčer in Zsuzsanna Bači) komisije za izvedbo tajnega glasovanja.***

Hét tanácstag szavazott. A határozat mellett hét tanácstag szavazott. A határozatot a Tanács egyhangúlag elfogadta.

Mielőtt a titkos szavazásra sor került volna, **Horváth Ferenc** kifejtette a véleményét. Elmondta, hogy sajnálja, hogy a dolgok idáig fajultak és ő személyesen a titkos szavazás ellen foglalt állást, hisz úgy véli, mindenki álljon ki, és mondja el a saját véleményét.

Ezek után **dr. Bence Lajos** is kifejtette véleményét az LKKK közintézet igazgatójának a felmentéséről, és hozzátette, hogy úgy érkezett az LKMNÖK ülésére, mintha temetésre érkezett volna, hisz véleménye szerint ennek nem lesz jó vége.

A szavazás után a bizottság elnöke, Horvat Tomi beszámolt a szavazás eredményéről.

Heten vették át, és heten adták le a szavazólapot, valamint mind a hét szavazólap érvényes volt. Az eredmények megállapítását követően az eredmény 5 NEM és 2 IGEN szavazat volt.

A titkos szavazás lebonyolítása sikeres volt.

**171. sz. határozat**

**A LKMNÖK nem adja pozitív véleményét a Knjižnica - Kulturni center Lendava – Lendvai Könyvtár és Kulturális Központ közintézet igazgatójának megbízatása lejárta előtti felmentéséről szóló határozathoz.**

**Sklep št. 171**

**Svet MSNSOL ne daje pozitivnega mnenja k sklepu o razrešitvi direktorja javnega zavoda Knjižnica – Kulturni center Lendava pred potekom mandata.**

**4. Különfélék.**

E napirendi pontnál az elnök nagy szeretettel meghívta a jelenlévőket a március 15. rendezvényre, amely március 14-én, hétfőn 17.00 órakor lesz.

Az elnök továbbá annak ellenére, hogy az ülésen szomorú volt a hangulat, kihasználta az alkalmat, és gratulált dr. Bence Lajosnak a munkásságáért kiérdemelt Balassi-kardhoz, amelyet Budapesten vett át.

Lejegyezte:

Sabo Gerenčer Monika

Vida Törnár Judit, s.k.

az LKMNÖK Tanácsának az elnöke